b'\n_START_ARTICLE_\nIlmar Reepalu\n_START_PARAGRAPH_\nIlmar Reepalu (s. 1943 N\xc3\xb5va) on virolaissyntyinen ruotsalainen sosiaalidemokraattisen puolueen poliitikko, joka on toiminut Malm\xc3\xb6n pormestarina vuodesta 1994. H\xc3\xa4n pakeni perheineen miehitetyst\xc3\xa4 maastaan vuonna 1944 ja toimi jo teini-ik\xc3\xa4isen\xc3\xa4 Ruotsin sosiaalidemokraateissa. H\xc3\xa4n opiskeli Chalmersin teknillisess\xc3\xa4 korkeakoulussa ja on ty\xc3\xb6skennellyt G\xc3\xb6teborgissa kest\xc3\xa4v\xc3\xa4\xc3\xa4n kaupunkisuunnitteluun erikoistuneena arkkitehtina. Reepalu oli vuonna 2010 ehdolla World Mayor Prizen saajaksi._NEWLINE_Reepalu on saanut osakseen syyt\xc3\xb6ksi\xc3\xa4 juutalaisyhteis\xc3\xb6lt\xc3\xa4; Malm\xc3\xb6n juutalaiset ovat syytt\xc3\xa4neet heihin kohdistuneiden viharikosten kasvusta paitsi muslimeja ja uusnatseja, my\xc3\xb6s Reepalua, joka on syyt\xc3\xb6sten mukaan laiminly\xc3\xb6nyt juutalaisten suojelun. Pormestari on sanonut, ett\xc3\xa4 se, mik\xc3\xa4 vaikuttaa antisemitismilt\xc3\xa4, olisi ymm\xc3\xa4rrett\xc3\xa4v\xc3\xa4\xc3\xa4 seurausta Israelin harjoittamasta politiikasta.'